Montluçon

Montluçon [mo'lü so(n)] on linn Prantsusmaal Allier' departemangus. See on departemangu üks kolmest alamprefektuurist (sous-prefecture) ehk on ringkonna keskuseks. Linn on jagatud nelja kantoni vahel. Linn asub Prantsusmaa Keskmassiivis, Auvergne-Rhône-Alpesi piirkonna loodeosas ja Allier' departemangu lääneosas. Linna territoorium asub 194–364 meetri kõrgusel üle merepinna. Selle linnastu koosneb Désertinesi, Domérati, Lavault-Sainte-Anne', Montluçon, Prémilhati, Quinssainesi ja Saint-Victori valdadest. Tähtsamad ja lähimad linnad on Guéret (59 km kaugusel), Moulins (61 km kaugusel), Clermont-Ferrand (72 km kaugusel), Bourges (84 km kaugusel), Châteauroux (87 km kaugusel) ja Pariis (281 km kaugusel). Linna läbib Cheri jõgi ning sellesse suubuvad pisemad jõed ja ojad: l'Amaron või ka Lamaron, le Polier, les Serpents'i oja, le Cluzeau' oja ja les Etourneaux' oja. Linna teenindab Montluçon-Guéret' lennujaam, mis asub linnast 20 km kaugusel Lépaudi vallas Creuse'i departemangus. 19. sajandil oli linna majanduse jaoks oluline Berry kanal, mis läbis linna. Tänapäevaks on sellest kanalist järgi jäänud vaid mõned lõigud. Linnas asus aastail 1887–1940 Prantsuse 121. jalaväerügement. Tänapäeval asub linnas 1976. aastal rajatud Montluçoni politseikool (École de gendarmerie de Montluçon). Linnas asub 3 spordikompleksi, 1 veespordikeskus, 7 spordisaali ja 5 staadioniː Bien-Assise spordikompleks koosneb kahest jalgpalliväljakust ja ühest spordisaalist erinevate spordialade treeninguteks. Les Guinebertsi spordikompleks koosneb ühest spordisaalist, vehklemise treeningusaalist, võitluskunstide treeningusaalist, võimlemissaalist ja jalgpalliväljakust. Nerdre'i spordikompleksist leiab spordisaali paljude spordialade harjutamiseks ja eraldi võimlemissaali. La Loue' veespordikeskus koosneb ühest olümpiamõõtmetega basseininst, ühest lastele ja vabakasutusele mõeldud basseinist, ühest välibasseinist ja restoranist L'Aqua. Samas on spordikeskus varustatud jõusaaliga, kus on ka võimalik üle 20 liiki vahenditega treenida südant ja vereringet. Lisaks on veekeskuses saun, hammam ja mullivann. Kaks spordisaali: La Halle des Sports (eesti keelesː 'Spordihall') ja Paul-Lafargue'i nimeline spordisaal. Võimlad Albert-Camus (on varustatud ka jalgpalliväljakuga), Jean-Moulin, Jean-Zay, Jules-Ferry ja Paul-Constans Viis staadioni: Ricardo-Molina nimeline, Pierre-Duponti nimeline, staadion Les Ilets, staadion Saint-Jean ja linna kuulsaim staadion La Loue 2089 kohaga. Lisaks asub linnas 30. aprillil 2015 avatud Christian Fazzino nimeline petangisaal. See on Prantsusmaa ja võib-olla ka maailma suurim petangisaal. Linnas tegutseb 16 spordiklubi ja -liitu. Linna läbis kuulus Tour de France'i jalgrattatuur aastatel 2008, 2001, 1992, 1966, 1956 ja 1953. Linn võõrustas Prantsusmaa meistrivõistlusi veealuses hokis mais 2012 ja juunis 2010. Samuti peeti linnas Prantsusmaa noorte meistrivõistlused males 17.–24. aprillil 2011. Juunis 2011 toimusid vabasukeldumise Prantsusmaa meistrivõistlused. Antonio Mizauld (1510–1578) – astroloog ja arst Pierre Petit (1598–1677) – kuninga teenistuses olnud sõjaväe insener ja geograaf Pierre d'Allarde (1749–1809) – poliitik Chabot de l'Allier (1758–1819) – poliitik Amable de Courtais (1790–1877) – poliitik Achille Allier (1807–1836) – ajaloolane Léonce de Lambertye (1810–1877) – botaanik Maurice Perrot des Gozis (1851–1909) – sugupuude uurija ja entomoloog André Messager (1853–1929) – helilooja ja orkestrijuht Antoine Brunet (1868–1932) – prantsuse poliitik Henri Amédée-Wetter (1869–1929) – prantsuse kunstnik ja graveerija Antoine Vacher (1873–1920) – prantsuse geograaf François-Joseph Troubat (1874–1968) – prantsuse tööstur ja kunstikoguja Joseph Georges (1875–1951) – prantsuse kindral Raoul Dautry (1880–1951) – prantsuse insener ja poliitik Pierre Lespinasse (1881–1943) prantsuse vandeadvokaat Gabrielle Robinne (1886–1980) – prantsuse komöödianäitleja Marx Dormoy (1888–1941) – prantsuse poliitik Robert Soetens (1897–1997) – prantsuse viiuldaja Marcelle Auclair (1899–1983) – prantsuse ajakirja Elle looja Pierre Pradel (1901–1977) – prantsuse kunstiajaloolane Roger Walkowiak (1927–) – prantsuse jalgrattur, Tour de France'i võitja René Varennes (1922–2013) – prantsuse kirjanik Pierre Miquel (1930–2007) – prantsuse ajaloolane ja kirjanik Bernadette Vergnaud (1950–) – prantsuse poliitikategelane Patrick Mesny (1954–) – prantsuse endine ragbimängija Jean Védrines (1955–) – prantsuse romaanikirjanik Jean-Marc Lhermet (1967–) – prantsuse endine ragbimängija Michael Fitzpatrick (1970–) – prantsuse laulja ansamblis Fitz and The Tantrums David Barrier (1975–) – prantsuse endine ragbimängija Philippe Dufreigne (1979–) – prantsuse ajakirjanik Rodolphe Roche (1979–) – prantsuse jalgpallur Sébastien Roudet (1981–) – prantsuse jalgpallur Ophélie Meilleroux (1984–) – prantsuse naisjalgpallur Florian Vachon (1985–) – prantsuse jalgrattur Kaolin, linnast pärit bänd Louis II de Bourbon (1337–1410) – Burgundia hertsog Gilbert Talbourdeau (1863–1943) – prantsuse arhitekt Cheikh Hamallah (1883–1943) – Mali müstik ja spiritualist, kes deporteeriti Vichy valitsuse ajal Évaux-les-Bains'i, kuid suri Montluçoni haiglas. Ta on maetud linna ida surnuaeda (cimetière de l'Est). Paul Guédon (1890–1959) – prantsuse luuletaja Gaston Rivière (1909–2004) – prantsuse muusik Henri Védrines (1911–1995) – prantsuse poliitikategelane Gérard de Sède (1921–2004) – prantsuse ajakirjanik ja kirjamees Gérard de Suresnes (1961–2005) – Fun Radio raadiojaama saatejuht aastail 1996–2002, suri Montluçoni haiglas Hagen 1965, (Saksamaa) Leszno 2004, (Poola) Antsirabé 2005, (Madagaskar) Populations légales 2021 Linna ametlik koduleht (prantsuse keeles) Linna turismiinfo koduleht (inglise keeles)